Norjan Polaari-instituutti

**Norjan Polaari-instituutti** ( eli **NPI**) on Norjan napa-alueita koskevan kansainvälisen yhteistyön, tutkimuksen ja ympäristöhallinnon pääkeskus. NPI toimii Norjan ilmasto- ja ympäristöministerion (Klima- og miljødepartementet) alaisuudessa.

## Historia
Norjan Polaari-instituutti jatkaa Norjan pitkän historian omaavaa napa-alueiden tutkimusta. Monacon ruhtinas Albert I rahoitti ensimmäisen, Gunnar Isachsenin johtaman Huippuvuorten kartoituksen vuonna 1906. Sitä seuranneet kenttätutkimusretket järjestettiin Adolph Hoelin johdolla Norjan valtion tukemana. Vuonna 1928 (1920) nimeksi tuli *Norges Svalbard- og Ishavs-undersøkelser* (NSIU). Vuotta 1928 pidetään Norjan polaari-instituutin perustamisvuotena. Vuodesta 1937 se oli kokonaan Norjan parlamentin rahoittama, mutta yhä tilapäiseksi luokiteltu organisaatio. Organisaation nimi muuttui vuonna 1948, jolloin järjestön vastuulle annettiin myös Norjan Antarktiksen alueiden kartoitus ja paikannimet.

## Toiminta
Norjan Polaari-instituutin päätoimipaikka sijaitsee Pohjois-Norjan Tromssan Framsenteretissä. Framsentreretissa toimii yhteensä  20 tutkimuslaitosta ja yli 500 tutkijaa, joista vain osa on NPI:n palveluksessa. Keskus ja sen laitokset toimivat Norjan ympäristö- ja ilmastoministeriön alaisuudessa. Instituutti neuvoo Norjan valtiota koskien sen toimintaa Huippuvuorilla, Jan Mayenilla ja Antarktiksen alueilla. Instituutti tuottaa topografista ja geografista kartoitusta sekä tukee logistisesti napa-alueiden tutkimusta. Polaari-instituutti vastaa muun muassa *Kronprins Haakon* -tutkimusaluksesta, Longyearbyenin tutkimuskeskuksesta Huippuvuorilla, Sverdrupin- ja Zeppelin-tutkimusasemista Ny-Ålesundissa Huippuvuorilla sekä Tor- ja Troll-tutkimusasemista Kuningatar Maudin maalla Antarktiksella. 

NPI vastaa myös asumattoman Bouvet’nsaaren vuonna 1971 perustetusta luonnonpuistosta. Karulla saarella on toiminut automaattinen sääasema, ja siellä on kesäkautena käytettävissä oleva pieni Norvegia-tutkimusasema. Eroosio ja maanvyöryt ovat kuitenkin tuhonneet saarelle perustettuja automaattisia mittauslaitteita ja majoitusparakkeja useasti. Esimerkiksi vuonna 2014 perustetun tutkimusaseman majoitustilojen havaittiin vuonna 2018 tuhoutuneen niin, että tutkijoiden oli majoituttava ainakin aluksi telttaleirissä.


RV Kronprins Haakon.jpg|*RV Kronprins Haakon* -tutkimusalus Longyearbyenin satamassa (kuva vuodelta 2021).
RV Lance (1795843).jpg|*RV Lance* -tutkimusalus (kuva vuodelta 2013), joka oli käytössä vuodesta 1978 lähtien Kronprins Haakon -tutkimusaluksen valmistumiseen saakka.
Longyearbyen IMG 9850 UNIS.jpg|Longyearbyenin tutkimuskeskus toimii Huippuvuorten yliopistokeskuksessa, jossa toimivat yliopiston ohella muun muassa NPI ja Huippuvuorten museo.
Ny-Aalesund IMG 6476 Norsk Polarinstitutt.JPG|Sverdrup-tutkimusasema Ny-Ålesundissa Huippuvuorilla (2012).
ZeppelinLandscape.jpg|Zeppelin-tutkimusasema Ny-Ålesundin lähistön Zeppelin-tunturilla Huippuvuorilla.
Troll research station Antarctica.JPG|Norjalainen tutkimusasema Troll Kuningatar Maudin maalla Etelämantereella (2010).
Svarthamaren SteinNilsen 6190.jpg|Kesäkaudella käytettävä ornitologinen kenttätutkimusasema Tor Kuningatar Maudin maalla Etelämantereella.


## Lähteet

## Aiheesta muualla

*Norjan Polaari-instituuttin kotisivut
*Maps  (npolar.no)